
Nr. 3923 din 22 iulie 2021
R A P O R T

al compartimentului de resort din aparatul de specialitate al primarului la proiectul de hotărâre privind stabilirea terenurilor proprietate publică/privată ale comunei Vulcana-Băi, asupra cărora Societatea SOCERAM CÂMPINA SA exercită, prin efectul legii, dreptul de uz și servitute la obiectivul de utilitate publică „Alimentarea cu gaze naturale din sistemul național de transport la fabricile din comuna Doicești, județul Dâmbovița”
Art. 136 alin. (8) lit. b) din Ordonanța de Urgență a Guvernului nr. 57/2019, cu modificările și completările ulterioare, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: „rapoartele compartimentelor de resort din cadrul aparatului de specialitate al primarului”
având în vedere prevederile:            

- art. 109-art. 117 din Legea energiei electrice și a gazelor naturale nr. 123/2012, cu modificările și completările ulterioare;

- art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62 și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

- regulilor procedurale privind condițiile și termenii referitori la durata, conținutul și limitele de exercitare a drepturilor de uz și servitute asupra proprietăților private afectate de obiectivul/sistemul din sectorul gazelor naturale, a convenției-cadru, precum și a regulilor procedurale pentru determinarea cuantumului indemnizațiilor și a despăgubirilor și a modului de plată a acestora, aprobate prin Hotărârea Guvernului nr. 1240/2012;
·  ținând seama de solicitarea S.C. SOCERAM CÂMPINA SA, privind dreptul de uz și servitute legală pentru realizarea obiectivului „Alimentarea cu gaze naturale din sistemul național de transport la fabricile din comuna Doicești, județul Dâmbovița”, conductă ce urmează să traverseze zone din orașul Fieni, comuna Moțăieni, comuna Vulcana-Băi, orașul Pucioasa, comuna Brănești, comuna Vulcana-Pandele și comuna Doicești, județul Dâmbovița, consider necesar și oportun aprobarea proiectului de hotărâre în forma prezentată de inițiator.

Întocmit,
                                                                                      Dragoș-Marian ȘETREANU
